**Arcivojvodkyňa Mária Anna Jozefa Antónia Habsbursko-lotrinská** (\* 6. október 1738 Viedeň, Rakúske arcivojvodstvo, Habsburská monarchia, Svätá rímska ríša nemeckého národa – † 19. november 1789, Klagenfurt) bola druhá a neskôr (po smrti staršej sestry) najstaršia dcéra Márie Terézie, rakúskej arcivojvodkyne a uhorskej a českej kráľovnej, a jej manžela Františka I. Lotrinského. Angažovala sa v dobročinných a sociálnych oblastiach. Je považovaná za druhú zakladateľku Alžbetínského kláštora v Klagenfurte, kde neskôr aj žila.

Detstvo a rodina
----------------

Mária Anna sa narodila v paláci Hofburg vo Viedni. Bola pokrstená druhý deň po narodení ako *Mária Anna Jozefa Antónia*, no v rodine jej hovorili *Marianna*. Meno Mária zdedila po tete, ktorá zomrela. Do roku 1741, kedy sa narodil jej brat Jozef, bola považovaná za možnú následníčku trónu. 

Najlepší a najbližší vzťah mala so svojimi sestrami Máriou Karolínou, neskoršou neapolsko-sicílskou kráľovnou, a s Máriou Amáliou, parmskou vojvodkyňou. Veľmi dobre si rozumela aj s bratmi Leopoldom a Maximiliánom.

Výchova a vzdelanie
-------------------

Portrét Márie Terézie s rodinou. Najstaršia dcéra je Mária Anna
Vychovávateľkou Márie Anny sa stala grófka Belruptová. Tak ako každé dieťa Márie Terézie mala svoje služobníctvo, ktoré tvorili jedna komorná, tri slúžky a jeden sluha.

Mária Anna bola inteligentná, ale psychicky labilná. Nevynikala jazykovými schopnosťami, dokonca nevedela dobre hovoriť po nemecky. Vynikala však v umeleckých oblastiach a vo vede. Vedela vynikajúco tancovať, spievať, hrala v divadle a maľovala. V neskorších rokoch sa zaoberala fyzikou, mechanikou, chémiou, botanikou a medirytectvom. V oblasti prírodných vied ju vzdelával **Ignác Born**.

Tak ako jej otec, sa Mária Anna stala numizmatičkou. Po smrti Františka Lotrinského zdedila jeho zbierku pamätných mincí, ktorú po celý život rozširovala. Napísala tiež odbornú príručku o pamätných minciach, ktoré sa vydali za vlády jej matky, Márie Terézie.

Choroba
-------

V roku 1757 ochorela Mária Anna na zápal pľúc, ktorý mal u nej veľmi ťažký priebeh. Počas choroby dokonca prijala posledné pomazanie. Z choroby sa nakoniec vyliečila, no zápal pľúc pravdepodobne spôsobil tuberkulózu kostí, ktorá napadla jej chrbticu. Následkom toho došlo k trvalému skriveniu chrbtice a vzniku hrbu. Pre túto chorobu a následné celoživotné postihnutie sa Mária Anna nikdy nevydala. Začala sa preto ešte intenzívnejšie venovať štúdiu, najmä botanike a mechanike.

Predstavená kláštora v Prahe
----------------------------

2. februára 1766 sa, na základe rozhodnutia Márie Terézie, stala opátkou v Ústave šľachtičných, ktorý sa nachádzal v Prahe. Toto mesto však nikdy nenavštívila. Neskôr sa tejto funkcie vzdala a stala sa opátkou v Klagenfurte, ktorý prvýkrát navštívila v roku 1765.

V roku 1767 sa Mária Anna stala členom Mediryteckej akadémie vo Viedni a o dva roky neskôr prijala členstvo v Akadémií umenia vo Florencii.

Život v Klagenfurte
-------------------

Mária Anna na portréte s bratom Jozefom a sestrou Máriou Alžbetou
Po matkinej smrti sa rozhodla opustiť Viedeň a odišla do Klagenfurtu, kde prišla 25. apríla 1781. Predtým predala svoju zbierku minerálov univerzite v Budíne a svoju osobnú knižnicu spojila s Viedenskou univerzitnou knižnicou. 

Z jej súrodencov ju navštívili Maximilián, Jozef II. (v roku 1783), Leopold (v roku 1784) a taktiež sestra Mária Amália, s ktorou mala už od detstva veľmi blízky vzťah. Niekoľkokrát z Klagenfurtu odišla, aby sama navštívila svojich príbuzných. Po jednom takomto návrate, kedy ju obyvatelia mesta Klagenfurt nadšene privítali, povedala:

*„Som medzi vami veľmi šťastná. Také dobré a otvorené srdcia som ešte nikde nenašla. Štyridsať rokov som žila vo Viedni a nikto mi tam nedal najavo, že ma má rád."*
### Charitatívna činnosť

Z finančných prostriedkov, ktoré jej poskytol jej brat Jozef, venovala veľkú časť na pomoc pre chudobných ľudí. Zaslúžila sa o opravu kláštorného a farského kostola v Klagenfurte, ktorá bola hradená zo štátneho náboženského fondu. V roku 1783 dala budovu kláštora opraviť na vlastné náklady. Chcela dať postaviť aj nemocnicu, no to zamietol jej brat. O niekoľko rokov neskôr však uvoľnil finančné prostriedky, vďaka čomu sa mohla rozšíriť kláštorná nemocnica. Krátko pred svojou smrťou spolu so sestrou Máriou Karolínou, neapolsko-sicilskou kráľovnou, zorganizovala dodávky lacného obilia z južného Talianska do Korutánska, ktoré v tom čase postihla obrovská neúroda.

Zdravotné ťažkosti a smrť
-------------------------

Mária Anna mala podlomené zdravie a počas života prekonala niekoľko zápalov pľúc. Veľké problémy jej spôsobovala aj chorá chrbtica – mala problémy s dýchaním a trápil ju silný kašeľ. 3. novembra 1789 prijala posledné pomazanie a o šestnásť dní neskôr zomrela. Celý jej majetok zdedil Alžbetínsky kláštor.

Genealógia
----------

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | Mikuláš II. |
|   |
|   |   |   |   |   |
|
|   | Karol V. Lotrinský |   |
|   |
|   |   |   |   |   |   |   |   |
|
|   | Klaudia Lotrinská |
|   |
|   |   |   |   |   |
|
|   | Leopold I. |   |
|   |
|   |   |   |   |   |   |   |   |   |   |   |
|
|   | Karol II. Gonzaga |
|   |
|   |   |   |   |   |
|
|   | Eleonóra Magdaléna Gonzagová |   |
|   |
|   |   |   |   |   |   |   |   |
|
|   | Mária Gonzagová |
|   |
|   |   |   |   |   |
|
|   | František I. Lotrinský |   |
|   |
|   |   |   |   |   |   |   |   |   |   |   |   |   |   |
|
|   | Ľudovít XIII. |
|   |
|   |   |   |   |   |
|
|   | Filip I. Orleánsky |   |
|   |
|   |   |   |   |   |   |   |   |
|
|   | Anna Habsburská |
|   |
|   |   |   |   |   |
|
|   | Alžbeta Šarlota Orleánska |   |
|   |
|   |   |   |   |   |   |   |   |   |   |   |
|
|   | Karol Ľudovít Falcký |
|   |
|   |   |   |   |   |
|
|   | Alžbeta Šarlota Falcká |   |
|   |
|   |   |   |   |   |   |   |   |
|
|   | Šarlota Hessensko-kasselská |
|   |
|   |   |   |   |   |
|
|   | **Mária Anna Habsbursko-lotrinská** |   |
|   |
|   |   |   |   |   |   |   |   |   |   |   |   |   |   |   |   |   |
|
|   | Ferdinand III. Habsburský |
|   |
|   |   |   |   |   |
|
|   | Leopold I. |   |
|   |
|   |   |   |   |   |   |   |   |
|
|   | Mária Anna Španielska |
|   |
|   |   |   |   |   |
|
|   | Karol VI. Habsburský |   |
|   |
|   |   |   |   |   |   |   |   |   |   |   |
|
|   | Filip Viliam Falcko-neuburský |
|   |
|   |   |   |   |   |
|
|   | Eleonóra Magdaléna Falcko-neuburská |   |
|   |
|   |   |   |   |   |   |   |   |
|
|   | Alžbeta Amália Hesensko-darmstadtská |
|   |
|   |   |   |   |   |
|
|   | Mária Terézia |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | Ľudovít Rudolf Brunšvicko-wolfenbüttelský |   |
|   |
|   |   |   |   |   |   |   |   |
|
|
|
|
|
|   | Alžbeta Kristína Brunšvicko-wolfenbüttelská |   |
|   |
|   |   |   |   |   |   |   |   |   |   |   |
|
|   | Albrecht Arnošt I. Öttingenský |
|   |
|   |   |   |   |   |
|
|   | Kristína Lujza Öttingenská |   |
|   |
|   |   |   |   |   |   |   |   |
|
|   | Kristína Frederika Württemberská |
|   |
|   |   |   |   |   |
|

Pozri aj
--------

* Mária Terézia
* František I. Lotrinský
* Zoznam detí Márie Terézie

Iné projekty
------------

Commons
* Spolupracuj na Commons Commons ponúka multimediálne súbory na tému **Mária Anna Habsbursko-lotrinská**

Zdroj
-----

* *Tento článok je čiastočný alebo úplný preklad článkov Marie Anna Habsbursko-Lotrinská na českej Wikipédii a Archduchess Maria Anna of Austria (1738–1789) na anglickej Wikipédii.*

  


| * z
* d
* u
Deti Márie Terézie a Františka I. Lotrinského |
| --- |
|  | 
* Mária Alžbeta *(1737 – 1740)*
* Mária Anna *(1738 – 1789)*
* Mária Karolína *(1740 – 1741)*
* Jozef II. *(1741 – 1790)*
* Mária Kristína *(1742 – 1798)*
* Mária Alžbeta *(1743 – 1808)*
* Karol Jozef *(1745 – 1761)*
* Mária Amália *(1746 – 1804)*
* Peter Leopold *(1747 – 1792)*
* Mária Karolína *(1748 – 1748)*
* Mária Johana *(1750 – 1762)*
* Mária Jozefa *(1751 – 1767)*
* Mária Karolína *(1752 – 1814)*
* Ferdinand Karol *(1754 – 1806)*
* Mária Antoinetta *(1755 – 1793)*
* Maximilián František *(1756 – 1801)*

 |  |
| Pozri aj Habsbursko-lotrinská dynastia |

Autoritné údaje: * GND: 120453525
* ISNI: 0000 0000 5491 5370
* LCCN: no2009026339
* VIAF: 69760497
* WorldCat: lccn-no2009026339